Dette afhænger af flere faktorer. Antal solceller, retning på solceller, forbrugsbehov og om du ønsker batteri. Antal solceller: Man vil typisk aldrig vælge en større inverter end der er effekt på solcellerne, da en større inverter har mere standby tab. Derfor afhængig af de efterfølgende faktorer vælges inverteren kapacitet til mellem 67 procent og 100 procent af solcellernes effekt. Retning på solceller: Hvis du vil have solceller i øst/vest vil det mest effektive oftest være at vælge en inverter med mindre effektkapacitet end solcellerne, da man ikke vil opleve samme høj spidseffekt som solceller placeret mod syd.